[pic] | COMISIA EUROPEANĂ |

Bruxelles, 22.12.2010

COM(2010) 772 final

2010/0372 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 378/2007 al Consiliului în ceea ce privește normele de aplicare a modulării voluntare a plăților directe în cadrul politicii agricole comune

EXPUNERE DE MOTIVE

CONTEXTUL PROPUNERII

Alinierea la Tratatul privind funcționarea Uniunii Europene (TFUE):

Tratatul privind funcționarea Uniunii Europene (denumit în continuare „tratatul”) face distincție între competențele delegate Comisiei de a adopta acte fără caracter legislativ și cu domeniu de aplicare general, care completează sau modifică anumite elemente neesențiale ale actului legislativ, astfel cum prevede articolul 290 alineatul (1) din tratat (acte delegate), și competențele conferite Comisiei de a adopta condiții unitare de punere în aplicare a actelor obligatorii din punct de vedere juridic ale Uniunii, astfel cum prevede articolul 291 alineatul (2) din tratat (acte de punere în aplicare).

În cazul actelor delegate, legislatorul deleagă Comisiei competența de a adopta acte cvasi-legislative. În cazul actelor de punere în aplicare, contextul este foarte diferit. Responsabilitatea de a pune în aplicare actele obligatorii din punct de vedere juridic ale Uniunii Europene revine în primul rând statelor membre. Dacă pentru aplicarea actului legislativ sunt însă necesare condiții uniforme de punere în aplicare, Comisia este autorizată să adopte aceste acte.

Exercițiul de aliniere a Regulamentului (CE) nr. 378/2007 la noile norme ale tratatului se bazează pe o clasificare conform noii filozofii a actualelor competențe de executare ale Comisiei. Clasificarea arată că toate competențele conferite Comisiei în temeiul regulamentului respectiv sunt competențe de adoptare a actelor de punere în aplicare.

În urma acestui exercițiu, a fost elaborat un proiect de propunere de modificare a Regulamentului (CE) nr. 378/2007. Principiile generale, metodele de calcul, aplicarea la nivel regional și utilizarea sumelor modulate se definesc de către legislator.

În conformitate cu articolul 291 din tratat, statele membre sunt responsabile pentru aplicarea regimului stabilit de legislator. Totuși, se dovedește necesară garantarea aplicării uniforme a schemei de modulare voluntară. Prin urmare, legislatorul conferă Comisiei competențele de a stabili, în conformitate cu articolul 291 alineatul (2) din tratat, sumele nete care rezultă din aplicarea modulării voluntare [articolul 4 alineatul (1)] și de a adopta norme detaliate privind integrarea modulării voluntare în programarea de dezvoltare rurală [articolul 6 litera (a)] și gestionarea financiară a modulării voluntare [articolul 6 litera (b)].

REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

- Consultarea părților interesate

- Obținerea și utilizarea expertizei

Nu a fost necesară consultarea părților interesate sau recurgerea la expertiză externă.

- Evaluarea impactului

Nu a fost necesară evaluarea impactului.

ELEMENTELE JURIDICE ALE PROPUNERII

- Rezumatul acțiunii propuse

Identificarea competențelor delegate și a competențelor de executare ale Comisiei prevăzute de Regulamentul (CE) nr. 378/2007 al Consiliului și stabilirea procedurii corespunzătoare de adoptare a actelor respective.

- Temeiul juridic

Articolul 43 din Tratatul privind funcționarea Uniunii Europene.

- Principiul subsidiarității

Propunerea respectă principiul subsidiarității.

- Principiul proporționalității

Propunerea respectă principiul proporționalității.

- Alegerea instrumentelor

Instrumentul propus: Regulament al Parlamentului European și al Consiliului. Alte instrumente nu ar fi adecvate din următorul motiv: un regulament trebuie modificat printr-un alt regulament.

IMPLICAȚIILE BUGETARE

Prezenta măsură nu implică nicio cheltuială suplimentară pentru Uniune.

2010/0372 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 378/2007 al Consiliului în ceea ce privește normele de aplicare a modulării voluntare a plăților directe în cadrul politicii agricole comune

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 43 alineatul (2),

având în vedere propunerea Comisiei[1],

după transmiterea proiectului de act legislativ către parlamentele naționale,

având în vedere avizul Comitetului Economic și Social European[2],

având în vedere avizul Comitetului Regiunilor[3],

hotărând în conformitate cu procedura legislativă ordinară,

întrucât:

1. Regulamentul (CE) nr. 378/2007 al Consiliului din 27 martie 2007 de stabilire a normelor pentru modularea voluntară a plăților directe prevăzute de Regulamentul (CE) nr. 1782/2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori[4] conferă Comisiei competențe în scopul punerii în aplicare a unora dintre dispozițiile regulamentului respectiv.

2. Ca urmare a intrării în vigoare a Tratatului de la Lisabona, competențele conferite Comisiei în temeiul Regulamentului (CE) nr. 378/2007 trebuie aliniate la dispozițiile articolelor 290 și 291 din Tratatul privind funcționarea Uniunii Europene (denumit în continuare „tratatul”).

3. Pentru a garanta aplicarea uniformă a modulării voluntare a plăților directe în toate statele membre, Comisia trebuie să fie împuternicită să adopte acte de punere în aplicare în conformitate cu articolul 291 din tratat. Cu excepția cazului în care există dispoziții contrare explicite, Comisia trebuie să adopte actele de punere în aplicare respective în conformitate cu dispozițiile Regulamentului (UE) nr. [xxxx/yyyy] al Parlamentului European și al Consiliului privind… [ urmează a se completa după adoptarea regulamentului privind mecanismele de control, astfel cum se prevede la articolul 291 alineatul (3) din TFUE, care face în prezent obiectul dezbaterii în Parlamentul European și Consiliu ].

4. Pentru a garanta implementarea eficientă a modulării voluntare, Comisia trebuie să stabilească, prin intermediul unor acte de punere în aplicare, sumele nete care rezultă din aplicarea modulării voluntare. Dată fiind natura actelor de punere în aplicare avute în vedere, Comisia trebuie să adopte actele respective fără a fi asistată de un comitet.

5. Din același motiv, Comisia trebuie împuternicită să adopte, asistată de Comitetul pentru dezvoltare rurală instituit prin articolul 91c din Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR)[5], acte de punere în aplicare în vederea garantării integrării modulării voluntare în programarea de dezvoltare rurală. Mai mult, Comisia trebuie împuternicită să adopte, asistată de Comitetul pentru fondurile agricole instituit prin articolul 42d alineatul (1) din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune[6], acte de punere în aplicare în vederea garantării gestionării financiare a modulării voluntare.

6. Prin urmare, Regulamentul (CE) nr. 378/2007 trebuie modificat în consecință,

ADOPTĂ PREZENTUL REGULAMENT:

Articolul 1

Regulamentul (CE) nr. 378/2007 se modifică după cum urmează:

7. La articolul 4 alineatul (1), teza introductivă se înlocuiește cu următorul text:

„Sumele nete care rezultă din aplicarea modulării voluntare sunt stabilite de către Comisie prin acte de punere în aplicare, fără a fi asistată de un comitet, pe baza:”

8. Articolul 6 se înlocuiește cu următorul text:

„Articolul 6

1. Prin acte de punere în aplicare în conformitate cu procedura prevăzută la articolul 91c din Regulamentul (CE) nr. 1698/2005, Comisia adoptă dispoziții specifice pentru integrarea modulării voluntare în programarea de dezvoltare rurală.

2. Prin acte de punere în aplicare în conformitate cu procedura prevăzută la articolul 42d alineatul (3) din Regulamentul (CE) nr. 1290/2005, Comisia adoptă dispoziții specifice pentru gestionarea financiară a modulării voluntare.”

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Parlamentul European Pentru Consiliu

FIȘĂ FINANCIARĂ | AGRI/I.1-D/852099(MB/tm) 6.15.2010.1 |

DATA: 3.11.2010 |

1. | LINIA BUGETARĂ: 05 03 Ajutoare directe 05 04 Dezvoltarea rurală | CREDITE |

2. | TITLU: Propunere de Regulament al Parlamentului European și al Consiliului de modificare a Regulamentului (CE) nr. 378/2007 al Consiliului în ceea ce privește normele de aplicare a modulării voluntare a plăților directe în cadrul politicii agricole comune |

3. | TEMEIUL JURIDIC: Articolul 43 din Tratatul privind funcționarea Uniunii Europene (TFUE) |

4. | OBIECTIVE: Alinierea competențelor de executare conferite Comisiei prin Regulamentul (CE) nr. 378/2007 al Consiliului la diferențierea dintre competențele delegate și competențele de executare introdusă prin articolele 290 și 291 din Tratatul privind funcționarea Uniunii Europene (TFUE). |

5. | IMPLICAȚII FINANCIARE | PERIOADĂ DE 12 LUNI (milioane EUR) | EXERCIȚIUL FINANCIAR ÎN CURS 2010 (milioane EUR) | EXERCIȚIUL FINANCIAR URMĂTOR 2011 (milioane EUR) |

5.0 | CHELTUIELI - DIN BUGETUL CE (RESTITUIRI/INTERVENȚII) - DIN BUGETELE NAȚIONALE - ALTELE | - | - | - |

5.1 | VENITURI - RESURSE PROPRII ALE CE (TAXE/TAXE VAMALE) - LA NIVEL NAȚIONAL | - | - | - |

2010 | 2011 | 2012 | 2013 |

5.0.1 | CHELTUIELI ESTIMATE | - | - | - | - |

5.1.1 | VENITURI ESTIMATE | - | - | - | - |

5.2 | METODĂ DE CALCUL: - |

6.0 | POATE FI FINANȚAT PROIECTUL DIN CREDITE ÎNSCRISE LA CAPITOLUL CORESPUNZĂTOR DIN BUGETUL ACTUAL? | DA NU |

6.1 | POATE FI FINANȚAT PROIECTUL PRIN TRANSFER ÎNTRE CAPITOLELE BUGETULUI ACTUAL? | DA NU |

6.2 | VA FI NECESAR UN BUGET SUPLIMENTAR? | DA NU |

6.3 | VOR TREBUI INCLUSE CREDITE ÎN BUGETELE VIITOARE? | DA NU |

OBSERVAȚII: Propunerea urmărește alinierea competențelor conferite Comisiei prin Regulamentul (CE) nr. 378/2007 al Consiliului la diferențierea dintre competențele delegate și competențele de executare introdusă prin articolele 290 și 291 din Tratatul privind funcționarea Uniunii Europene (TFUE). Propunerea nu implică nicio schimbare a bugetului Comunității. |

[1] JO C , , p. .

[2] JO C , , p. .

[3] JO C , , p. .

[4] JO L 95, 5.4.2007, p. 1.

[5] JO L 277, 21.10.2005, p. 1.

[6] JO L 209, 11.8.2005, p. 1.